Държавен вестник, бр. 10, 2025 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  10
на устните състезания при всяко положение 
на делото, без да има право да иска повтаряне 
на извършени процесуални действия.
444
Административният съд – София-град, на 
основание чл. 181 от Административнопро­
цесуалния кодекс съобщава, че е постъпила 
жалба срещу Наредбата за определяне и адми­
нистриране на местни такси и цени на услуги, 
предоставени от Столичната община в частта 
є в приложение № 32 „Услуги, предоставяни 
от Общинския културен институт „Софийска 
градска художествена галерия“ от приложения 
към глава 3-та, т. 1 „Цени на билети за вход: 
т. 1 за индивидуални посещения на Софийска 
градска художествена галерия – на човек; 
т. 1.1.3 за лица над 18 г. – 4 лева; и т. 1.3 
комбиниран билет за посещение на Софийска 
градска художествена галерия, галерия „Ва­
ска Емануилова“ и галерия „Дечко Узунов“; 
т. 1.3.3 за лица над 18 г. – 6 лева“, по която е 
образувано адм. д. № 12763/2024 г. по описа 
на Административния съд – София-град, XХV 
тричленен състав, насрочено за 28.02.2025 г. 
от 13,30 ч. Всеки, който има правен интерес, 
може да се присъедини към оспорването или да 
встъпи като страна наред с административния 
орган до началото на устните състезания при 
всяко положение на делото, без да има право 
да иска повтаряне на извършени процесуални 
действия.
540
Бургаският окръжен съд обявява, че в съда 
е образувано гр. д. № 2073/2020 г. по предявена 
на 20.08.2020 г. искова молба от Глеб Христов 
Иванов срещу Олег Недзелский, гражданин 
на Украйна, с постоянен адрес в Република 
Украйна, м. Винники, д. 5, кв. 15, Андрей 
Недзелский, гражданин на Украйна, с постоя­
нен адрес в Република Украйна, гр. Киев, пр.
Науки № 102, Уляна Недзелска, гражданка 
на Република Украйна, с постоянен адрес в 
Република Украйна, гр. Киев, пр. Науки № 102, 
София Ковалишин, гражданка на Украйна, 
с постоянен адрес в Република Украйна, 
гр. Лвов, ул. Нагирних № 6, в качеството на 
ответници по гр. д. № 2073/2020 г. по описа на 
Окръжния съд – Бургас, като съдът им указва 
да се явят в двуседмичен срок от обнародва­
нето в „Държавен вестник“ в канцеларията на 
деловодството на първо гражданско отделение 
на адрес: Бургас, ул. Александровска № 101, 
ет. 1, Съдебна палата, за получаване на препис 
от исковата молба и приложенията към нея 
на основание чл. 131 от ГПК.
486
Окръжният съд – Пловдив, търговско 
отделение, на основание чл. 367, ал. 2 и 3 
от ГПК призовава Банужах Куганесуорън 
(Banujah Kuganeswaran), идентификатор ***, 
роден на *** г., гражданин на Великобрита­
ния, с регистриран адрес на пребиваване в 
Република България – гр. Пловдив, ул. Ге­
нерал Кюркчиев № 14, ап. 27, като ответник 
по т. д. № 235/2024 г. по описа на Окръжния 
съд – Пловдив, да се яви в двуседмичен срок 
считано от обнародването в „Държавен вест­
ник“ в деловодството на състава и да получи 
книжата по делото във връзка с предявена 
искова молба вх. № 13284/15.04.2024 г., пода­
дена от „Банка ДСК“ АД, както и да посочи 
съдебен адрес. При неявяване книжата ще се 
смятат за редовно връчени и на ответника 
ще бъде назначен особен представител на 
основание чл. 48, ал. 2 ГПК.
427
Районният съд – Ардино, уведомява, че 
Хайрие Садъкова Мюмюнова, родена на 
28.10.1934 г., Лютви Садъков Мюмюнов, роден 
на 3.07.1941 г., и Кемал Садъков Мюмюнов, 
роден на 1.11.1947 г., без регистриран постоянен 
адрес в Република България и с неизвестен 
адрес в чужбина, имат качеството на ответници 
по гр. д. № 128/2024 г. по описа на Районния 
съд – Ардино, образувано по предявена от 
Алейтин Джелил Али (Алекси Дафинов Ан­
гелов) от с. Дядовци, община Ардино, област 
Кърджали, против Хайрие Садъкова Мюмю­
нова, родена на 28.10.1934 г., Лютви Садъков 
Мюмюнов, роден на 3.07.1941 г., Кемал Садъков 
Мюмюнов, роден на l.11.1947 г., Садък Реджеб 
Мюмюнов, роден на 26.08.1957 г., и Сейфи 
Реджебов Мюмюнов, роден на 23.06.1959 г., 
всички от с. Дядовци, община Ардино, област 
Кърджали, искова молба с правно основание 
чл. 124, ал. 1 от ГПК, като указва на същи­
те, че в двуседмичен срок от обнародването 
в „Държавен вестник“ следва да се явят в 
деловодството на Районния съд – Ардино, за 
получаване на препис от исковата молба и 
приложенията, както и да посочат съдебен 
адрес в седалището на съда, като при неиз­
пълнение делото ще се гледа при условията 
на чл. 48, ал. 2 от ГПК.
499
Районният съд – Дулово, уведомява Ведат 
Олджай, роден на 13.06.2002 г., гражданин на 
Република Турция, понастоящем живущ на 
неизвестен адрес в чужбина, че срещу него 
е заведено гр. д. № 765/2024 г. по описа на 
Районния съд – Дулово, от Гюйнур Демирова
Олджай за развод по чл. 49 от СК, и че в 
деловодството на съда на адрес гр. Дулово, 
област Силистра, ул. Васил Левски № 12, се 
намират исковата молба и приложенията, 
които може да получи в двуседмичен срок от 
обнародването на уведомлението в „Държавен 
вестник“. При неявяване на Ведат Олджай 
или упълномощено от него лице в указания 
двуседмичен срок съдът ще му назначи особен 
представител.
410